Mutundo (Urine in English) mutuvi unobuda panhengo yesikarudzi kuvanhu uye kumhuka. Mvura iyi inoburitsa tsvina dzinobva muropa remunhu, tsvina idzi dzichirasirwa panze. Kuvarume mutundo unobuda nechubhu iri pamboro, kuvakadzi unobuda nepachubhu iri nechekumusoro kwenhengo yezasi. MaZulu vanoti umthundo (n. urine, place where urine has been voided). Zigula vanoti kukoza (v. urinate) kureva kutunda. Kimbundu vanoti jena kureva mutundo. VaLenje vanoti mukoso (urine) kureva mutundo. Digo vanotimukodzo kana mkodzo (urine) kureva mutundo. Chewa kukodza (to urinate) kureva mutundo. Taita vanoti kukojela kureva kutunda. Mamwe mazwi: makojo (n. urine) kureva mutundo. Taabwa vanoti mutapa (one who is prone to urinary incontinence). VaHerero vanoti nyina (v.i to piss, discharge urine). VaHerero vanoti omanyina (n. piss, urine). VaKongo vanoti manjene (n. urine) kureva mutundo.